CELEX ID: 32010R0925
Publication Date: 2010-10-15

Document Text:
KOMISJONI MÄÄRUS (EL) nr 925/2010,
15. oktoober 2010,
millega muudetakse otsust 2007/777/EÜ ja määrust (EÜ) nr 798/2008 Venemaalt pärit kodulinnuliha ja kodulinnulihatoodete l transiidi osas
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 17. detsembri 1992. aasta direktiivi 92/118/EMÜ, millega sätestatakse selliste toodete ühendusesisest kaubandust ja ühendusse importimist reguleerivad loomade ja inimeste tervishoiunõuded, mille suhtes ei kohaldata direktiivi 89/662/EMÜ A lisa I peatükis ja patogeenide puhul direktiivis 90/425/EMÜ osutatud ühenduse erieeskirjades sätestatud nõudeid, (1) eriti selle direktiivi artikli 10 lõike 2 punkti c,
võttes arvesse nõukogu 16. detsembri 2002. aasta direktiivi 2002/99/EÜ, millega sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (2) eriti selle artikli 8 sissejuhatavat osa, artikli 8 lõike 1 esimest lõiku ning artikli 9 lõike 4 punkti c,
ning arvestades järgmist:
(1)
Komisjoni 29. novembri 2007. aasta otsusega 2007/777/EÜ (millega kehtestatakse looma- ja inimtervishoiu nõuded ning näidissertifikaadid teatavate kolmandatest riikidest pärit inimtoiduks ettenähtud lihatoodete ja töödeldud magude, põite ja soolte importimiseks ning tunnistatakse kehtetuks otsus 2005/432/EÜ) (3) kehtestatakse nõuded Euroopa Parlamendi ja nõukogu 29. aprilli 2004. aasta määruse (EÜ) nr 853/2004 (millega sätestatakse loomset päritolu toidu hügieeni erieeskirjad) (4) I lisa punktis 7.1 määratletud lihatoodete liitu importimiseks, nende transiidiks läbi liidu ning nende ladustamiseks liidus. Selles otsuses on sätestatud nende kolmandate riikide ja nende osade loetelu, kust pärit toodete import, transiit ja ladustamine ühenduses on lubatud, ning veterinaar- ja terviseohutussertifikaadi näidised, samuti nende toodete puhul nõutavad töötlemisviisid.
(2)
Otsuse 2007/777/EÜ II lisa 2. osas on sätestatud loetelu kolmandatest riikidest ja nende osadest, kust lubatakse importida Euroopa Liitu lihatooteid ning töödeldud magusid, põisi ja sooli, mida on töödeldud kõnealuse lisa 4. osas osutatud viisil.
(3)
Otsuses 2007/777/EÜ on sätestatud, et liikmesriigid peavad tagama, et otsuse kohaldamisalasse jääva kauba saadetised, mis on toodud ühendusse, kuid mille sihtkohaks on kolmas riik ning mis on ette nähtud transiidiks kas kohe või pärast ladustamist ega ole ette nähtud liitu importimiseks, on pärit kolmandatest riikidest või nende osadest, mis on loetletud otsuse II lisas ning on läbinud nimetatud lisas asjaomase toote impordi puhul ettenähtud miinimumtöötlemise.
(4)
Komisjoni 8. augusti 2008. aasta määrusega (EÜ) nr 798/2008 (millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded) (5) on ette nähtud, et määrusega hõlmatud kaupa võib liitu importida ja läbi liidu vedada üksnes nimetatud määruse I lisa 1. osas esitatud tabelis loetletud kolmandatest riikidest, territooriumidelt, tsoonidest ja piirkondadest. Samuti kehtestatakse sellega asjaomase kauba veterinaarsertifikaatide nõuded.
(5)
Venemaa taotles komisjonilt luba vedada läbi liidu kodulinnuliha ja kodulinnulihatooteid, mis on läbinud otsuse 2007/777/EÜ II lisa 4. osas määratletud töötluse, kuid mitte eritöötluse.
(6)
Toidu- ja Veterinaarameti ametnike inspekteerimiskäigul Venemaale selgus, et nimetatud kolmanda riigi pädev veterinaarasutus tagab liidu nende nõuete järgmise, mis käsitlevad kõnealuse kauba vedamist läbi liidu.
(7)
Seetõttu tuleks Venemaa lisada otsuse 2007/777/EÜ II lisa 2. osas esitatud tabelis veergu „Kodulinnud. Tehistingimustes peetavad uluklinnud (v.a silerinnalised linnud)”, et lubada vedada läbi liidu tooteid, mis on läbinud nimetatud lisa 4. osas määratletud töötluse, kuid mitte eritöötluse.
(8)
Lisaks on vaja lisada Venemaa määruse (EÜ) nr 798/2008 I lisa 1. osas esitatud kolmandate riikide loetelusse, et lubada kodulinnuliha vedamist läbi liidu.
(9)
Seepärast tuleks otsust 2007/777/EÜ ja määrust (EÜ) nr 798/2008 vastavalt muuta.
(10)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Otsuse 2007/777/EÜ II lisa 2. osa asendatakse käesoleva määruse I lisaga.
Artikkel 2
Määruse (EÜ) nr 798/2008 I lisa 1. osa asendatakse käesoleva määruse II lisaga.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 15. oktoober 2010

EuroVoc Classification:
Level 1: 100157
100143
100149
100147
100156
Level 2: 100171
100257
100192
100193
100215
100194
100245
Level 3: 2442
2479
3489
614
3156
2736
11
All Concepts: 1445
192
2300
2738
2771
3191
5369